laion/Wikipedia-Exotic huggingface dataset:
חטיבת אל-קודס

ליוואא' אל-קודס (בערבית: لواء القدس, תרגום: "חטיבת ירושלים") היא מיליציה פלסטינית סונית, הנלחמת במלחמת האזרחים בסוריה לצד הממשלה הסורית ופועלת בעיקר באזור חלב. הקבוצה הוקמה בשנת 2013 בידי המהנדס מוחמד א-סעיד. החטיבה מורכבת בעיקר מפעילים פלסטינים סונים ממחנה הפליטים א-ניירב, ומספר פעיליה עומד על כ-4,000. חטיבת אל-קודס מורכבת משלושה גדודים - גדוד אריות ירושלים (كتيبة أسود القدس), גדוד ההרתעה (كتيبة الردع) וגדוד אריות חלב (كتيبة أسود الشهباء). בשנת 2015 סייעה הקבוצה לצבא הסורי בניסיונותיו לפתוח את קו האספקה המרכזי לחלב. עד אותה שנה, ספגה החטיבה כ-200 הרוגים וכ-400 פצועים. ב-9 בספטמבר 2017 דווח כי כ-3,000 פעילים מהחטיבה הגיעו מאזור חלב לדיר א-זור במטרה לכבוש את האזור מידי המדינה האסלאמית. ב-9 באפריל 2023 לקחה החטיבה אחריות על שיגור רקטות משטח סוריה לעבר רמת הגולן שבצפון ישראל יממה קודם. מדיה וקבצים בנושא חטיבת אל-קודס בוויקישיתוף איימן א-תמימי, Overview of some pro-Assad Militias, Syria Comment, ‏1 בספטמבר 2015 מבט לג'האד העולמי (17-11 בינואר 2018), באתר מרכז המידע למודיעין ולטרור שחר ברדיצ'בסקי, ‏התאמן עם רוסיה, היה בקשר עם איראן: זה הארגון שלקח אחריות על שיגור הרקטות מסוריה, באתר מעריב אונליין, 9 באפריל 2023; שי לוי, ‏"חטיבת ירושלים": הארגון שלקח אחריות על שיגור הרקטות מסוריה, באתר ‏מאקו‏, 9 באפריל 2023 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
יחסי מקסיקו–סלובניה

יחסי מקסיקו–סלובניה הם היחסים הדיפלומטיים הרשמיים שבין המדינות המקסיקניות המאוחדות לבין רפובליקת סלובניה. שתי המדינות חברות בארגונים: האומות המאוחדות והארגון לשיתוף פעולה ולפיתוח כלכלי. מקסיקו הייתה המדינה הלטינית הראשונה שהכירה בסלובניה העצמאית ב-22 במאי 1992. היחסים הדיפלומטיים כוננו באותו היום. באותו היום גם התקיימו חילופי המברקים הראשונים בין שתי המדינות כאשר נשיא מקסיקו קרלוס סלינס ונשיא סלובניה מילאן קוצ'אן החליפו מברקים האחד עם השני. ב-1998 הצהיר שגריר סלובניה, דימיטרי רופל, כי יש יחסים דו-צדדיים עמוקים בין ארצו לבין מקסיקו, וכי סלובניה תתמוך במקסיקו בכל פורום בינלאומי, שכן מקסיקו היא חלק מהסכם הסחר החופשי של צפון אמריקה (NAFTA), המספק הזדמנויות להגדלת המסחר וההשקעות בין סלובניה לצפון אמריקה כולה (קנדה, ארצות הברית ומקסיקו). באוגוסט 2003 השתתפו שתי המדינות בוועדה המשותפת לשיתוף פעולה בתחומי החינוך והתרבות. שני הצדדים הדגישו כי ישיבת הוועדה המעורבת הציגה הזדמנות טובה להקמת יסודות ליחסי גומלין בתחומי החינוך, המדע, התרבות והספורט, כמו גם השתקפות על תפקידו של שיתוף הפעולה הבינלאומי כגורם לשינוי חברתי וכאמצעי חיוני למימוש פיתוח גלובלי וברי קיימא של מדינות. שתי המדינות החלו בתכנון של תוכנית שתאפשר לשתי המדינות להתפתח בתחום החינוך. שרת החוץ פטרישיה אספינוזה - דצמבר 2007 שר המדינה איגנק גולוב - אוגוסט 1996 ראש הממשלה יאנז דרנובשק - אוקטובר 1998 שר החוץ דימיטרי רופל - מאי 2004 סלובניה אינה מיוצגת במקסיקו בדרג השגרירות. השגרירות המייצגת שלה במקסיקו היא זו שנמצאת בוושינגטון הבירה, ארצות הברית. סלובניה מיוצגת במקסיקו בדרג הקונסולרי באמצעות קונסוליה רשמית שהיא מחזיקה במקסיקו סיטי, בירת המדינה. מקסיקו אינה מיוצגת בסלובניה בדרג השגרירות. השגרירות המייצגת שלה בסלובניה היא זו שנמצאת בווינה, בירת אוסטריה. מקסיקו מיוצגת בסלובניה בדרג הקונסולרי באמצעות קונסוליה רשמית שהיא מחזיקה בליובליאנה, בירת המדינה. History of diplomatic relations between Mexico and Slovenia, אתר משרד החוץ המקסיקני (בספרדית) Prime Minister Drnovsek in Mexico (בספרדית) Press Release 913, National Palace, June 3, 1998, ציטוט של השגריר, 3 ביוני 1998 Conclusion of Session of the Mixed Commission for Co-operation in the Fields of Education and Culture between Slovenia and Mexico, אתר משרד החוץ הסלובני Slovene Ministry of Foreign Affairs: Mexico, באתר משרד החוץ הסלובני Consulate of the Republic of Slovenia in Mexico City, Mexico Embassy of Mexico in Vienna, באתר משרד החוץ המקסיקני CONSULATE OF MEXICO IN LJUBLJANA, SLOVENIA
אנטון מגרדיצ'ב

אנטון יבגניביץ' מגרדיצ'ב (ברוסית: ‏Антон Евгеньевич Мегердичев; נולד ב-22 ביולי 1969) הוא תסריטאי, מפיק ובמאי רוסי. זוכה פרס TEFI של האקדמיה הרוסית לטלוויזיה לשנת 2000 על הסרט התיעודי "פושקין חי" (בשיתוף עם ליאוניד פרפיונוב). אנטון מגרדיצ'ב, במסד הנתונים הקולנועיים IMDb (באנגלית) אנטון מגרדיצ'ב, באתר AllMovie (באנגלית) אנטון מגרדיצ'ב, במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ארמון מוגושואיה

ארמון מוגושואיה (ברומנית: Palatul Mogoșoaia) הוא מכלול של מבנים היסטוריים בכפר מוגושואיה, המרוחק כ-15 קילומטרים ממרכז בוקרשט, בירת נסיכות ולאכיה, לימים בירת רומניה. מכלול המבנים כולל את הארמון עצמו, חצר עם מגדל תצפית, בית תבשיל, בית אורחים, בית קירור, אחוזת קבורה וכן את הכנסייה "גאורגה הקדוש", הסמוכה לחומת המכלול. הארמון הוא דוגמה לאדריכלות בנייה חילונית בסגנון ברנקובאני. לפנים, בעלת הקרקע הייתה "אלמנת הבויאר מוגוש" (ברומנית: "מוגושואיה"), מכאן שם המקום. קונסטנטין ברנקוביאנו רכש את הקרקעות באזור כבר ב-1681. לא ידוע מתי החלו עבודות בניית הארמון אך ידוע כי הסתיימו ב-20 בספטמבר 1702, כפי שכתוב על כותל המזרח של הארמון. ב-1714 ברנקוביאנו ובניו הוצאו להורג בקונסטנטינופול וכל רכושו, כולל הארמון, הוחרמו לטובת שליט האימפריה העות'מאנית. הארמון, שנבזז והוצת בעת מעצר בונהו, הוסב לשמש כפונדק. שטפאן קנטאקוזינו, מי שבגד בברנקוביאנו, פדה את הארמון מידי העות'מאנים, אך ב-1716 הודח בעצמו מכהונתו כשליט ולאכיה, נעצר והובל לקונסטנטינופול, שם הוצא להורג. הארמון הגיע לידי הבאן הגדול, קונסטנטין השלישי ברנקוביאנו, נכדו של בונה הארמון. במהלך המלחמה העות'מאנית-רוסית (1768–1774) שוב בזזו העות'מאנים את הארמון, מאחר שבעליו באותה עת, ניקולאה ברנקוביאנו, צידד ברוסים. בימי טודור ולדימירסקו הפנדורים שבהנהגתו שרפוהו עד היסוד והחריבו אותו. ב-1911, ג'ורג'ה-ולנטין ביבסקו קנה את הארמון כשהוא הרוס וחרב. גם במהלך מלחמת העולם הראשונה הופצץ המקום. הארמון נקנה על ידי ביבסקו כמתנה לרעייתו, מרתה ביבסקו, אשר דאגה לשיפוצו. ארמון מוגושואיה במראה מכיוון גן הוורדים בית התבשילים בארמון ברנקובאנו החממות של ארמון ברנקובאנו מגדל התצפית בשער ארמון ברנקובאנו בית האורחים בחצר מלון ברנקובאנו מדיה וקבצים בנושא ארמון מוגושואיה בוויקישיתוף Mogosoaia, palatul domnesc (ברומנית) România originală de la Mogoşoaia (ברומנית) Grădina palatului de la Mogoşoaia... (ברומנית) Mogoșoaia Marthei Bibescu & călătoria ei spre Ispahan (ברומנית). Istoria de foc şi sânge a Palatului de la Mogoşoaia (ברומנית)
יחסי אוזבקיסטן–טורקיה

יחסי אוזבקיסטן–טורקיה הם היחסים הדיפלומטיים בין רפובליקת אוזבקיסטן ובין הרפובליקה הטורקית. טורקיה הייתה המדינה הראשונה שהכירה בעצמאותה של אוזבקיסטן ב-16 בדצמבר 1991. הקשרים הדיפלומטיים כוננו בין שתי המדינות ב-4 במרץ 1992. עד שנת 2017 נחתמו יותר מ 90 הסכמים דו-צדדיים ופרוטוקולים בין שתי המדינות על מנת ליצור את הבסיס המשפטי של היחסים. ביקורים רמי דרג רבים נערכו בין שתי המדינות. ערכה של הסחורה שהועברה בין טורקיה לבין אוזבקיסטן הייתה 1.24 מיליארד דולר בשנת 2016. נכון ל-2017 יש 500 חברות אוזבקיות הפעילות בטורקיה מהן 100 מחזיקות משרדים במדינה. החברות עוסקות בתחומי הטקסטיל, המזון, ניהול בתי מלון, חומרי בניין, פלסטיק, תרופות ושירותים אחרים. טורקיה מיוצגת באוזבקיסטן בדרג השגרירות באמצעות שגרירות רשמית שהיא מחזיקה בטשקנט, בירת המדינה. אוזבקיסטן מיוצגת בטורקיה בדרג השגרירות באמצעות שגרירות רשמית שהיא מחזיקה באנקרה, בירת המדינה. אוזבקיסטן מיוצגת בטורקיה גם בדרג הקונסולרי באמצעות קונסוליה רשמית שהיא מחזיקה באיסטנבול, העיר הגדולה במדינה. Relations between Turkey and Uzbekistan, משרד החוץ הטורקי EMBASSY OF TURKEY IN TASHKENT, UZBEKISTAN EMBASSY OF UZBEKISTAN IN ANKARA, TURKEY CONSULATE GENERAL OF UZBEKISTAN IN ISTANBUL, TURKEY
חופית בירד

חופית בירד (שם מדעי: Calidris bairdii) היא מין עוף ימי מהסוג חופית ממשפחת החרטומניים. חופית זו ממיני החופיות שהשתייכו בעבר לסוג Erolia, אשר התמזג לתוך הסוג חופית ב-1973. מקור השם המדעי של הסוג מגיע מיוונית עתיקה, kalidris או skalidris, הוא מונח שאריסטו השתמש בו לתיאור מספר עופות מים אפורים. שם המין, bairdii, על שמו של חוקר הטבע האמריקאי ספנסר פולרטון בירד. בישראל חופית בירד היא מזדמנת נדירה ביותר ונצפתה בארץ רק פעם אחת, באוקטובר 1998 במעגן מיכאל. לחופית הבוגרת יש רגליים שחורות ומקור כהה, ישר ודק. החלק העליון של גופה חום כהה ומתחתיו צבעה בעיקר לבן ועל אחוריה כתם שחור. צבע הראש והחזה הוא חום בהיר עם פסים כהים. בניצוי החורף צבע חלק הגוף העליון הוא חום-אפור חיוור. חופית זו יכולה להיות קשה לזיהוי בין מינים דומים אחרים של חופיות. אחד מהמאפיינים העיקריים לזיהויה הוא כנפיה הארוכות, שמתפרסות עד אחרי זנבה. רק חופית לבנת-השת חולקת איתה מאפיין זה, וניתן להבדיל בין השתיים על ידי המאפיין העיקרי של חופית לבנת-השת - אחוריה הלבנים. קריאתה בעת תעופה היא צליל "פְּרְרְרִיט". חופיות בירד מקננות בטונדרה הצפונית במזרח סיביר, מערבית לגרינלנד. הן מקננות על הקרקע, בדרך כלל במקומות יבשים עם צמחייה נמוכה. המין נודד למרחקים גדולים וחורף בדרום אמריקה. חופית בירד היא מזדמנת נדירה באירופה. חופיות אלה מחפשות מזון באזורים בוציים על ידי הראייה. לרוב הן ניזונות מחרקים ומסרטנים קטנים. מדיה וקבצים בנושא חופית בירד בוויקישיתוף חופית בירד, באתר ITIS (באנגלית) חופית בירד, באתר NCBI (באנגלית) חופית בירד, באתר Animal Diversity Web (באנגלית) חופית בירד, באתר Internet Bird Collection (באנגלית) חופית בירד, באתר GBIF (באנגלית) חופית בירד באתר הרשימה האדומה של IUCN Ryser, Fred A., Jr., 1920-2011., Birds of the Great Basin : a natural history, Reno: University of Nevada Press, 1985 Jobling, James A., The Helm dictionary of scientific bird names : from aalge to zusii, London: Christopher Helm, 2010 מגדיר הציפורים של ישראל - חופית בירד, באתר פורטל צפרות לארס סוינסון, הציפורים, מפה - מיפוי והוצאה לאור, 2003 Sibley, David, 1961-, The Sibley guide to birds, 1st ed, New York: Alfred A. Knopf, 2000
למצוא את ארץ לעולם לא

למצוא את ארץ לעולם לא (באנגלית: Finding Neverland) הוא סרט שיצא לאקרנים בשנת 2004, בכיכובם של ג'וני דפ וקייט וינסלט. הסרט מתאר את סיפור פגישתם של ג'יימס מתיו ברי עם בני משפחת לואלן דייוויס שהוביל אותו לכתוב את הספר פיטר פן. בסרט הוא פוגש את האלמנה וארבעת ילדיה והם נותנים לו את ההשראה לספר. סלוגן הסרט היה: "שחרר את הדמיון שלך" ("Unlock your imagination") הסרט בוים על ידי מארק פורסטר על פי תסריט של דייוויד מגי המבוסס על המחזה "האיש שהיה פיטר פן" (The Man Who Was Peter Pan) - מחזה מאת אלן ני. שיר הנושא של הסרט נכתב על ידי אלטון ג'ון. הסרט היה מועמד לשבעה פרסי אוסקר וזכה בפרס עבור הפסקול המקורי הטוב ביותר. בסרט פגש השחקן ג'וני דפ את הילד פרדי היימור והתלהב מאיכות משחקו, על כן שכנע את טים ברטון ללהק אותו לסרט צ'ארלי בממלכת השוקולד. הסרט הכניס סך כולל של 116,650,613 דולרים מתוכם, בארצות הברית, 51,680,613 דולרים. בניגוד לסרט, היו למשפחה חמישה ילדים ולא רק ארבעה, ארתור לואלן דייוויס היה עדיין בחיים כאשר ברי פגש את סילוויה ובניה, וסילוויה נפטרה בשנת 1910 כשש שנים לאחר בכורת המחזה פיטר פן (1904), ולא במהלכו כמתואר בסרט. אתר האינטרנט הרשמי של למצוא את ארץ לעולם לא (באנגלית) "למצוא את ארץ לעולם לא", במסד הנתונים הקולנועיים IMDb (באנגלית) "למצוא את ארץ לעולם לא", באתר נטפליקס "למצוא את ארץ לעולם לא", באתר AllMovie (באנגלית) "למצוא את ארץ לעולם לא", באתר Rotten Tomatoes (באנגלית) "למצוא את ארץ לעולם לא", באתר Box Office Mojo (באנגלית) "למצוא את ארץ לעולם לא", באתר Metacritic (באנגלית) "למצוא את ארץ לעולם לא", באתר אידיבי "למצוא את ארץ לעולם לא", תסריט הסרט באתר Scripts.com (באנגלית) "למצוא את ארץ לעולם לא", באתר Hulu סרטים (באנגלית) "למצוא את ארץ לעולם לא", במסד הנתונים הקולנועיים KinoPoisk (ברוסית)
יחסי ירדן–מקסיקו

יחסי ירדן–מקסיקו הם היחסים הדו-צדדיים בין הממלכה הירדנית ההאשמית לבין המדינות המקסיקניות המאוחדות. היחסים בין ירדן למקסיקו כוננו ב-9 ביולי 1975. חודש לאחר מכן, בין ה-10 באוגוסט ל-13 באוגוסט 1975, ערך נשיא מקסיקו לואיס אצ'ווריה אלברס ביקור בירדן. במהלך ביקורו בירדן, שוחח הנשיא לואיס אצ'ווריה אלברס עם חוסיין, מלך ירדן על העמקת היחסים הכלכליים והמסחריים בין שתי המדינות ועל הנושאים המשפיעים במזרח התיכון באותה העת. במרץ 2002, ביקר מלך ירדן, המלך עבדאללה בעיר מונטריי במקסיקו כדי להשתתף בוועידת האו"ם למימון ופיתוח. בפברואר 2014, המלך עבדאללה ערך ביקור שני במקסיקו. במהלך ביקור זה של המלך עבדאללה, נחתמו מזכרים להגברת שיתוף הפעולה בחינוך ובתחבורה ולהידוק היחסים הדו-צדדיים. ביולי 2014, ביקר בירדן שר החוץ המקסיקני, חוסה אנטוניו מיד קוריברניה והחל במשא ומתן על הסכם סחר חופשי בין מקסיקו לירדן. במהלך ביקורו הודיע השר כי מקסיקו תפתח שגרירות בעמאן וגם ביקר במחנה הפליטים הסורי זעתרי, כדי לבחון את המשבר ההמוניטרי העומד בפני הפליטים. בשנת 2015, פתחה ירדן שגרירות במקסיקו ומקסיקו פתחה שגרירות בירדן. באותה השנה, חגגו שתי המדינות 40 שנה של יחסים דיפלומטים. בשנת 2015, הסחר בין ירדן למקסיקו הסתכם בכ-20.3 מיליון דולר. הייצוא העיקרי שלה ירדן למקסיקו כולל: חלקים אלקטרוניים, פוספטים ומינרלים אחרים. הייצוא העיקרי של מקסיקו לירדן כולל: אנטיביוטיקה, משאיות וכלי רכב אחרים. ירדן מחזיקה בשגרירות במקסיקו סיטי. מאידך, מקסיקו מחזיקה בשגרירות בעמאן. מדיה וקבצים בנושא יחסי ירדן–מקסיקו בוויקישיתוף Embassy of Mexico: Mexico and Jordan (in Spanish) El Viaje Presidencial por Tres Continentes: Jordania (in Spanish) Conferencia Internacional sobre la Financiación para el Desarrollo (in Spanish) Llega a México Rey de Jordania; sostendrá encuentro con Enrique Peña Nieto (in Spanish) Anuncia Meade conversaciones para libre comercio con Jordania (in Spanish) Jordania abre su primera embajada en México (in Spanish) Enrique Rojo Stein is appointed Ambassador to Jordan (in Spanish) Firman senadores de México y Jordania un Acuerdo de Entendimiento (in Spanish) Mexican Ministry of the Economy: Jordan (in Spanish) שגרירות ירדן במקסיקו שגרירות מקסיקו בירדן
יחסי הונגריה–סלובניה

יחסי הונגריה–סלובניה הם היחסים הדיפלומטיים הרשמיים שבין הונגריה לבין רפובליקת סלובניה. היחסים שבין הונגריה לסלובניה כוננו ב-16 בינואר 1992 מיד לאחר עצמאותה של סלובניה מיוגוסלביה. ב-7 במרץ 2001 ביקר ראש ממשלת סלובניה יאנז דרנובשק בהונגריה במסגרת ביקור רשמי. ב-8 במאי 2001 ביקר שר החוץ הסלובני ד"ר דימיטרי רופל (אנ') בהונגריה וב-16 במאי התרחש טקס חניכת קו הרכבת ההונגרי-סלובני על גבול שתי המדינות, בעיירה הודוש (אנ') שנמצאת בקרבת מקום. הטקס נעשה בהשתתפות שני ראשי הממשלה של שתי המדינות. ב-1 ביוני 2001 ביקר הנשיא ההונגרי פרנץ מאדל בסלובניה. שתי המדינות חתמו על למעלה מ-70 הסכמים בילטרליים. הונגריה מיוצגת בהונגריה בדרג השגרירות באמצעות שגרירות שהיא מחזיקה בליובליאנה, בירת המדינה. הונגריה מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה בלנדאווה. סלובניה מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת המדינה. סלובניה מיוצגת בהונגריה גם בדרג הקונסולרי באמצעות קונסוליה רשמית שהיא מחזיקה בסנטגוטהארד. מדיה וקבצים בנושא יחסי הונגריה–סלובניה בוויקישיתוף Republic of Slovenia - Republic of Hungary, אתר ועידת סלובניה, 2002 EMBASSY OF HUNGARY IN LJUBLJANA, SLOVENIA CONSULATE OF HUNGARY IN LENDAVA, SLOVENIA EMBASSY OF SLOVENIA IN BUDAPEST, HUNGARY CONSULATE GENERAL OF SLOVENIA IN SZENTGOTTHARD, HUNGARY
יחסי איראן–תימן

יחסי איראן–תימן (בפרסית: روابط ایران و یمن, בערבית: العلاقات اليمنية الإيرانية) הם מערכת היחסים המורכבת בין הרפובליקה האסלאמית של איראן ובין הרפובליקה של תימן. היחסים בין המשטר החוקי בתימן לבין האיראנים הם קרים, האיראנים תומכים במורדים החות'ים השיעים במדינה. בין שתי המדינות לא מתקיימים יחסים דיפלומטיים רשמיים ותימן מגדירה את איראן כמדינת אויב. בשנות השישים של המאה העשרים, השאה האיראני מוחמד רזא פהלווי תמך בממלכה התימנית (המלוכנים) במלחמת האזרחים של צפון תימן נגד הרפובליקנים הקומוניסטים. בסוף שנות השמונים של המאה העשרים, לאחר תום מלחמת איראן–עיראק החלה איראן להיות מעורבת יותר בענייני הפנים הצפון-תימניים. בתחילת שנות התשעים של המאה העשרים, פלג סטודנטים קיצוניים בתימן (בעיקר מתימן ומאיראן) הקימו את תנועת החות'ים. בין הסטודנטים הללו היה חוסיין בדרדין אלחות'י, שהוביל את ההתקוממות החות'ית בתימן כנגד השלטון המקומי. תחילה איראן התנערה מקשריה עם החות'ים, אך בשנת 2012 לאחר שעלי עבדאללה סאלח הצהיר על תמיכתו בהם האיראנים הביעו תמיכתם בפומבי. ב-2 באוקטובר 2015, בעיצומה של מלחמת האזרחים בתימן, דיווחה התקשורת על כך שממשלת תימן ניתקה באופן רשמי את יחסיה עם איראן עקב תמיכתה של טהראן בחות'ים המנסים להפיל את השליט החוקי עבד רבו מנסור האדי. דובר ממשלת תימן הכחיש מאוחר יותר את דיווח הטלוויזיה ואמר כי "הממשלה לא דנה עד כה בנושא ניתוק היחסים הדיפלומטיים עם איראן ולא התקבלה החלטה". בשנת 2017 נותקו היחסים הדיפלומטיים בין איראן לתימן. אלכס וטנקה, Iran's Yemen Play, אתר "קשרי חוץ", 4 במרץ 2015 Yemen cuts diplomatic relations with Iran: spokesman, צ'ינונט, 2 באוקטובר 2015 Yemen severs diplomatic ties with Iran: state media, רויטרס, 2 באוקטובר 2015
כריס קאוולי

כריסטופר "כריס" קאוולי (באנגלית: Christopher G. Cavoli) הוא קצין בדרגת גנרל בצבא ארצות הברית המכהן כמפקד פיקוד אירופה. קאוולי נולד בוירצבורג שבמערב גרמניה, שם שירת אביו כקצין בצבא ארצות הברית בתקופת המלחמה הקרה. בעקבות אביו נדדה משפחתו והוא גדל בין השאר בווירצבורג, בוויצ'נצה, בוורונה וברומא. ב-1987 סיים תואר ראשון באוניברסיטת פרינסטון אותו עשה במסגרת העתודה האקדמית של צבא ארצות הברית. עם גיוסו לצבא הוצב כקצין בגדוד השלישי של הרגימנט המוטס ה-325 בויצ'נצה שבאיטליה והשתתף במלחמת המפרץ. לאחר מכן שימש כמדריך ברגימנט הריינג'רס ה-75 וכקצין מטה לזירת רוסיה. ב-1999 הוצב בבוסניה כחלק ממטה הדיוויזיה ההררית העשירית ולאחר מכן שימש קצין מבצעים גדודי בדיוויזיה. בשנים 2001–2005 שירת במטות המשולבים כראש דסק רוסיה ושימש עמית מחקר באוניברסיטה לביטחון לאומי. בשנים 2005–2007 פיקד על הגדוד הראשון ברגימנט החי"ר ה-32 של הדיוויזיה ההררית העשירית ולחם עמו בגזרת מחוז נורסתאן במזרח אפגניסטן. לאחר לימודים במכללת המלחמה של הצבא, מונה ביולי 2009 למפקד החטיבה השלישית בדיוויזיה המשוריינת הראשונה. ביולי 2011 מונה לסגן מפקד האזור המערבי בכוח הסיוע הביטחוני הבינלאומי באפגניסטן ומילא תפקיד זה במשך שנה. באוגוסט 2013 מונה לסגן מפקד הדיוויזיה המוטסת ה-82. ביולי 2014 מונה למפקד המרכז הבינלאומי לאימונים משותפים של הארמייה השביעית בגרמניה. באוגוסט 2016 מונה למפקד דיוויזיית החי"ר ה-25 המוצבת בהוואי. בינואר 2018 הועלה לדרגת לוטננט גנרל ומונה למפקד כוחות הצבא בפיקוד אירופה (הארמייה השביעית). ב-2020 קודם לדרגת גנרל ומונה למפקד כוחות הצבא בפיקוד אירופה ואפריקה. ביולי 2022 מונה למפקד פיקוד אירופה והמפקד העליון של בעלות הברית באירופה. קאוולי נשוי לכריסטינה והם הורים לשני בנים. הוא בוגר תואר שני באוניברסיטת ייל ודובר בנוסף לאנגלית גם איטלקית, רוסית וצרפתית. מדיה וקבצים בנושא כריס קאוולי בוויקישיתוף כריס קאוולי באתר בוגרי אוניברסיטת פרינסטון Cavoli assumes command of U.S. Army Europe, ‏dvidshub.net, ‏18 בינואר 2017 Cavoli takes reins of 7th Army Joint Multinational Training Command, אתר צבא ארצות הברית, 22 ביולי 2014 Warrior-scholar Cavoli takes reins at USAREUR, אתר כוכבים ופסים, 18 בינואר 2017 Army generals to be nominated to lead European Command, Special Operations Command: report, ‏militarytimes.com,‏ 11 באפריל 2022
ריצ'רד בראון

ריצ'רד א. בראון (באנגלית: Richard A. Brown) הוא קצין בדימוס בדרגת תת-אדמירל בצי ארצות הברית. כיהן כמפקד כוח האוניות של הצי. בראון נולד בלוול שבמסצ'וסטס, בנם של פטרישה וארתור. ב-1985 סיים תואר ראשון במתמטיקה מהאקדמיה הימית של ארצות הברית והתגייס לצי ארצות הברית. שירת כקצין ניווט במשחתת הטילים המונחים "USS Charles F. Adams". שירת בקבוצת המשחתות-סיירות ה-12, כקצין מבצעים במשחתת "USS O'Bannon" ובסיירת הטילים המונחים "USS Leyte Gulf". שימש סגן מפקד המשחתת "USS Mahan". בראון פיקד על המשחתת "(USS The Sullivans (DDG 68" ועל המשחתת "(USS Gettysburg (CG 64", ביולי 2015 מונה למפקד קבוצת התקיפה ה-11 ושירת בתפקיד עד ספטמבר 2016. תפקידי המטה שלו ביבשה כללו מזכיר למפקד הפיקוד המשותף של ארצות הברית, ראש ענף בפיקוד כוח האדם של הצי, ראש כנף אסטרטגיה ומדיניות במשרד ראש המבצעים הימיים, עוזר בלשכת מזכיר הצי של ארצות הברית, מפקד בית הספר ללחימה ימית, מפקד פיקוד האימונים של הצי ומפקד פיקוד כוח האדם של הצי. במסגרת זו מונה על ידי מפקד הצי לעמוד בראש ועדת החקירה לתאונה ב-2017 בין המשחתת "USS John S. McCain" למכלית ליברית שגבתה חייהם של 10 מלחים. בינואר 2018 קודם לדרגת תת-אדמירל ומונה למפקד כוח האוניות של הצי. באוגוסט 2020 פרש מהשירות בצי. בראון בוגר תואר שני בחקר ביצועים מבית הספר של הצי ללימודים מתקדמים ותואר שני בביטחון לאומי ואסטרטגיה ממכללת המלחמה של הצי. מדיה וקבצים בנושא ריצ'רד בראון בוויקישיתוף ביוגרפיה באתר הצי Lowell native Richard Brown nominated to become vice admiral, ‏lowellsun.com, ‏24 בדצמבר 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריצ'רד בראון".
טוני גרדנר

טוני גרדנר (באנגלית: Tony Gardner; נולד ב-10 בינואר 1964) הוא שחקן ורופא אנגלי. גרדנר נולד באשטון-אנדר-ליין שבלנקשייר. ב-1987 הוא התמחה ברפואה בבית החולים Guy's Hospital, וב-1993 הוסמך כרופא כללי. בשנות התשעים של המאה העשרים שילב עיסוק ברפואה ובקומדיה, והופיע כחבר בצמד הקומי Struck Off and Die יחד עם פיל המונד. בסופו של דבר עזב גרדנר את מקצוע הרפואה כדי להיות שחקן, וכיכב בכמה פרסומות טלוויזיה בהן עבור המכונית רנו מגאן. הוא זכה להכרה כשיחק בתפקיד בריאן ג'ונסון בסדרה "ההורים שלי חייזרים" של ערוץ CITV בפרקים שהוא גם כתב. גרדנר הופיע בתפקיד מייקל בעל בית הקפה בסיטקום של ג'ק די "Lead Balloon". בשנים 2009 כיכב בשלושה מחזות בבימויו של סר פיטר הול. ב-2011 שיחק בתפקיד פרופ' טוני שאלס בסדרה "Fresh Meat". בין 2012 ל-2016 גילם גרדנר את דמותו של טוני בארבע העונות של הסדרה עטורת השבחים "הטנגו האחרון בהליפקס". לסדרה של ערוץ BBC One היה רייטינג גבוה, ובעונה השלישית צפו בה בממוצע 7.8 מיליון צופים. בשנים 2013 עד 2015 הופיע גרדנר בתפקיד לוטננט קולונל פיליפ סמית' בשלוש עונות של סדרת המלחמה "Bluestone 42", על מבצע הריק (Operation Herrick) באפגניסטן. גרדנר שיחק בתפקיד חבר הפרלמנט דן מילר בקומדיה הפוליטית "The Thick of It" של ה-BBC. הוא הופיע בווידאו קליפ של השיר "Giant peach" של להקת וולף אליס. ב-2016 החל להופיע במגוון תפקידים בתוכנית "המופע של טרייסי אולמן". טוני גרדנר, במסד הנתונים הקולנועיים IMDb (באנגלית) טוני גרדנר, באתר AllMovie (באנגלית) טוני גרדנר, במסד הנתונים הקולנועיים KinoPoisk (ברוסית) טוני גרדנר, באתר MusicBrainz (באנגלית) "Last Tango In Halifax series four delay as Sally Wainwright pens 'final' run". Daily Express. 8 בינואר 2016. {{cite web}}: (עזרה) Wolf Alice - Giant Peach
כיכר קומסומולסקאיה

כיכר קומסומולסקאיה (ברוסית: Комсомольская площадь) היא כיכר במוסקבה שבה נמצאות שלוש תחנות רכבת: לנינגרדסקי, ירוסלבסקי, וקזנסקי. הכיכר נקראת באופן לא רשמי "כיכר שלוש התחנות", והיא אחת הכיכרות העמוסות ביותר במוסקבה. במאה ה-17 שם הכיכר המקורי היה קלנצ'בסקאיה, כשהייתה לצד ארמון הצאר אלכסיי מיכאילוביץ' עם מגדל העץ קלנצ'ה (каланчой, מגדל שמירה ברוסית). בשנות הארבעים של המאה התשע-עשרה נסלל קו הרכבת ממוסקבה לסנקט פטרבורג, ושדה קלנצ'יובסקוי נבחר למיקום של תחנת הרכבת ניקולאיבסקי (לנינגרדסקי) שנבנתה מ-1844 עד 1851 כמיזם מועדף של ניקולאי הראשון, קיסר רוסיה. בשנת 1862 הוקם לידה מסוף הרכבת ירוסלבסקי, מסוף הרכבת הטרנס-סיבירית. אחרי שנתיים נחנך מסוף הרכבת קזנסקי בצד הנגדי של השדה. עד 1909 חצתה את הכיכר מסילת הרכבת לתחנת קורסקי (אנ'). לאחר מכן הורם תוואי המסילה מעל פני הכיכר, על מנת לאפשר את התנועה ברחוב. בתקופה הסובייטית נבנו ארבעה מבנים גדולים נוספים בכיכר. בשנים 1925–1926 תכנן אלכסיי שצ'וסב בניין קונסטרוקטיביסטי שהיה המועדון המרכזי של פועלי הרכבת. ב-1933 שונה שם הכיכר לקומסומולסקאיה, לכבוד חברי הקומסומול, בנאֵי הרכבת התחתית. תחת הכיכר בוצע השלב הראשון של סלילת הקו הראשון של הרכבת התחתית של מוסקבה, כמתנה ליום השנה ה-15 של הקומסומול. בתחילת שנות החמישים הושלמו גורד שחקים סטליניסטי של מלון הילטון מוסקבה לנינגרדסקאיה, וכניסה נאו-קלאסית לתחנת המטרו קומסומולסקאיה (אנ'). התוספת האחרונה הייתה חנות הכלבו מוסקובסקי בצד המזרחי של הכיכר ב-1983. בשנת 2003, לפי צו ממשרד התחבורה, הוקם בכיכר פסל ברונזה של פאבל מלניקוב (אנ') (1804–1880), שר התחבורה הרוסי שפיקח על הקמת קו הרכבת הראשון ברוסיה. גם במאה ה-21, מקבלת הכיכר את רוב הנוסעים המגיעים למוסקבה מסנקט פטרבורג ומכל צפון מערב רוסיה דרך קו מוסקבה – סנקט פטרבורג, מאזור הוולגה, ומסיביר דרך הרכבת הטרנס-סיבירית. תחנת הרכבת לנינגרדסקי - תחנת הרכבת העתיקה ביותר במוסקבה, נבנתה בשנת 1849 תחנת ירוסלבסקי, 2013 תחנת קזנסקי, 2005 מבט על מלון לנינגרדסקאיה ועל תחנת קזנסקי בצד שמאל, 2016 תחנת הרכבת ניקולאיבסקי (לנינגרדסקי), ראשית 1900 כניסה לתחנת המטרו קומסומולסקאיה, 2018 תחנת המטרו קומסומולסקאיה, 2018 הכיכר בערב, 2014 מדיה וקבצים בנושא כיכר קומסומולסקאיה בוויקישיתוף TripAdvisor‏, Komsomolskaya Square, באתר www.tripadvisor.co.il Hotelturist‏, Three Stations Square of Kazansky, Yaroslavsky and Leningradsky Stations, באתר www.hotelturist.com כיכר קומסומולסקאיה במוסקבה (כיכר שלוש התחנות), 26 באוקטובר 2015, סרטון באתר יוטיוב (אורך: 2:15) מוסקבה – כיכר קומסומולסקאיה – מלון לנינגרדסקאיה, 15 בדצמבר 2015, סרטון באתר יוטיוב (אורך: 1:52)
איבה מאיולי

איבה מאיולי (בקרואטית: Iva Majoli;‏ נולדה ב-12 באוגוסט 1977) היא טניסאית עבר קרואטית. היא זכתה בתחרות גראנד סלאם לנשים, באליפות צרפת הפתוחה (1997). בסך הכל היא זכתה ב-8 תחרויות ליחידות ותחרות אחת בזוגות. איבה מאיולי נולדה בזאגרב, אז חלק של יוגוסלביה ובגיל 14 הפכה להיות טניסאית מקצוענית. בגיל 19 היא זכתה באליפות צרפת הפתוחה, אך זו הייתה הזכייה היחידה שלה בתחרות גראנד סלאם. במשחק הגמר היא ניצחה את מרטינה הינגיס בשתי מערכות. בשנת 1998 הצליחה להגיע לסיבוב הרביעי באותה תחרות. לאחר מכך חוזקה ירדה, חלקית בעקבות פציעות. בשנת 2004 פרשה וזמן קצר לאחר הפרישה התחתנה וילדה בת. מדיה וקבצים בנושא איבה מאיולי בוויקישיתוף איבה מאיולי, באתר olympedia.org איבה מאיולי, באתר ה-WTA איבה מאיולי, באתר ה-ITF איבה מאיולי, באתר גביע הפדרציה